
	[bookmark: _Toc177551661]  Læsevejledning af tilsynsrapporten

	Denne tilsynsrapport indeholder en bedømmelse og vurdering af den generelle kvalitet på et privat behandlings- og specialundervisningstilbud til børn og unge, beliggende i Slagelse kommune. Der udarbejdes en årlig tilsynsrapport på baggrund af et løbende tilsyn.

Tilsynet skal sikre, at behandlings- og specialundervisningstilbuddet har den fornødne kvalitet efter kvalitetsaftalen og overholder krav i lovgivning på området. Det skal ske for at sikre, at eleverne får den undervisning og den pædagogiske støtte og behandling, som de har ret til. Tilsynet skal samtidig give mulighed for at bidrage til kvalitetsudvikling gennem dialog og sparring.

Bedømmelsen af kvaliteten sker på baggrund af de 9 temaer i kvalitetsaftalen.

Hvert tema er konkretiseret i et antal kvalitetskriterier. Kriterierne tager udgangspunkt i de konkrete mål for indsatsen i tilbuddet. Kriterierne er desuden holdt op mod en række indikatorer.

Tilsynet er dynamisk og består af flere elementer, som foretages i løbet af skoleåret.

Det er lovbestemt at kommunen skal indgå aftale med Socialtilsynet om at føre fagligt tilsyn med kvaliteten af støttende indsatser i form af pædagogisk støtte og behandling, der ydes efter barnets lov og kvalitetsaftalen. Socialtilsynet vil foretage ét årligt og anmeldt tilsynsbesøg. Socialtilsynet udarbejder en rapport til Center for Skole og Dagtilbud.

Slagelse Kommune har desuden valgt at indgå aftale med Socialtilsynet om at føre ét årligt tilsyn med tilbuddets økonomiske kvalitet. Socialtilsynet udarbejder en rapport til Center for Skole og Dagtilbud.

Center for Skole og Dagtilbud fører det faglige tilsyn med kvaliteten af den specialundervisning, der ydes efter folkeskoleloven og den indgåede kvalitetsaftale. Tilsynet foregår både ved løbende kontakt med tilbuddet efter behov og ved minimum ét årligt og anmeldt tilsynsbesøg. Center for Skole og Dagtilbud kan desuden tage på uanmeldt tilsynsbesøg. 

Kommunalbestyrelsen har det formelle myndighedsansvar, og dermed det samlede ansvar for at godkende tilbuddets kvalitet på baggrund af alle elementer i tilsynet.
På vegne af kommunalbestyrelsen har Center for Skole og Dagtilbud udarbejdet en samlet tilsynsrapport med en vurdering af tilbuddets kvalitet, hvor alle elementer indgår. 

Tilsynsrapporten er bygget op, så første del består af tilbuddets stamoplysninger og fakta om tilsynets gennemførelse. Herefter fremgår en samlet konklusion af tilsynet. 
Anden del af tilsynsrapporten fremgår en vurdering af hvert af de 9 temaer i kvalitetsaftalen, herunder de kriterier, der ligger inden for hvert tema.
I vurderingen kan der være tilføjet udviklingspunkter og/eller opmærksomhedspunkter.
Udviklingspunkter er en vurdering af forhold, som med fordel kan udvikles, uden at der nødvendigvis er grund til at anfægte den samlede kvalitet i tilbuddet.
Opmærksomhedspunkter er en vurderet bekymring for kvaliteten vedrørende det pågældende forhold, som tilbuddet forventes at forholde sig hurtigt og relevant til.

	[bookmark: _Toc177551662]Stamoplysninger og øvrige oplysninger om tilbuddet

	Tilbuddets navn
	Lille Valbygård Skole

	Adresse
	Krænkerupvej 39, Havrebjerg 4200 Slagelse
Afd. Indskoling: Slagstrupvej 38, 4200 Slagelse (Midlertidig adresse)

	Kontaktoplysninger
	Tlf: 5852 9219 / 2427 5010
E-mail: mail@lillevalbygaard.dk

	Tilbudsleder
	Thomas Birkholm / Skoleleder Peter Sørensen

	Institutions nr.
	

	CVR nr.
	25788336

	P-nummer
	1027811279

	Virksomhedstype/
Ejerforhold
	Fonden Lille Valbygaard

	Pladser i alt
	25

	Målgruppebeskrivelse 

	Udviklingsforstyrrelser og indlæringsvanskeligheder, herunder ADHD og
emotionelle forstyrrelser.

	Klassetrin
	0.-9. klasse

	Ydelser, som tilbuddet kan levere til målgruppen
	Støttende indsatser i form af pædagogisk støtte og behandling, der ydes efter
barnets lov og den kvalitetsaftale, der er indgået mellem tilbuddet og
beliggenhedskommunen, jf. § 12, stk. 2, i lov om behandlings- og
specialundervisningstilbud til børn og unge.

	Faglig metode og tilgang
	Psykodynamisk miljøterapi med en mentaliserende tilgang. Individuelle
behandlingsplaner, samt individuelle samtaler.
Intensiveret familiesamarbejde, herunder familiebehandling efter aftale med
anbringende kommune, samt støtte, råd og vejledning til plejefamilier.
Mentaliserings grupper og psyko-edukation. Intensiveret tværfagligt integreret
arbejde med psykologer og psykiatri.







	[bookmark: _Toc177551663]Fakta om tilsynets gennemførelse

	Dato for socialtilsynets tilsynsbesøg:
	21.10.2025

	Dato for socialtilsynets rapport vedr. tilsyn med de støttende indsatser:
	4.11.2025

	Dato for Socialtilsynets rapport vedr. økonomisk tilsyn:
	11.12.2025

	Dato for Slagelse Kommunes tilsynsbesøg:
	15.12.2025

	Høring:
	

	Dato for endelig tilsynsrapport:
	




	Materiale og aktiviteter benyttet til vurdering af kvaliteten i tilbuddet.

	Dokumenter 
	· Kvalitetsaftale.
· Socialtilsynets rapport vedr. tilsyn med de støttende indsatser.
· Socialtilsynets rapport vedr. økonomisk tilsyn.
· Tilbuddets hjemmeside, herunder undervisningsmiljøvurdering, antimobbestrategi mv.
· Uddannelsesstatistik.dk
· Sidste års tilsynsrapport.

· Eksempler på aktuelle årsplaner for fag og årgange.
· Eksempler på aktuelle klasse-/elevskemaer.
· Oversigt over planlagte undervisningstimetal og eventuelle afvigelser. 
· Information om elevinddragelse. F.eks. referater fra elevrådsmøder.
· Statistik/analyse af testresultater fra folkeskolens obligatoriske test og prøver (afgangsprøver og Nationale Overgangstest).
· Seneste resultat fra Den Nationale Trivselsmåling.
· Oversigt over afsluttede elevers overgang fra grundskole til 10. klasse, FGU og ungdomsuddannelse i de seneste to år.
· Eksempler på meddelelsesbøger.
· Liste over ledelse og medarbejdere, herunder ansættelsesgrad, ansættelsesperiode, uddannelse, efteruddannelse og erfaring.
· Plan for kompetenceudvikling/uddannelse af medarbejdere.
· Liste over elever.
· Statistik/analyse af elevfravær.
· Dokumentation for elever, der er fritaget for fag i dette skoleår.
· Dokumentation for elever, der er fritaget for prøve i sidste skoleår – og i dette skoleår, hvis dokumentationen foreligger ved tilsynsbesøget.
· Dokumentation for elever med aktuel reduktion i skemaet.
· Oversigt over antallet af magtanvendelser i sidste og i indeværende skoleår.



	Aktiviteter
	Struktureret samtale med ledelse.
Rundvisning i tilbuddet.
Observation af undervisning/aktiviteter.
Gennemgang og analyse af data og materialer.






	[bookmark: _Toc177551664]Samlet vurdering af kvaliteten i tilbuddet

	
På baggrund af tilsynets samlede gennemgang vurderes kvaliteten i Lille Valbygård Skole som overvejende tilfredsstillende. Tilbuddet lever op til hovedparten af kravene i kvalitetsaftalen og relevant lovgivning på området. Der ses en systematisk og målrettet indsats i forhold til elevernes undervisning, trivsel, sociale udvikling og overgang til ungdomsuddannelse, og der arbejdes med tydelige faglige tilgange og metoder, som modsvarer målgruppens behov. Ledelsen vurderes at være fagligt kompetent og organiserer indsatsen tværfagligt, og medarbejdergruppen besidder relevante undervisningsmæssige og pædagogiske kompetencer. De fysiske rammer fremstår tidssvarende og læringsfremmende, og samarbejdet med kommunale myndigheder beskrives som stabilt og konstruktivt.
Tilsynet peger samtidig på enkelte udviklingspunkter, herunder styrket elevinddragelse i mål- og evalueringsarbejdet, tydeligere koordinering i samarbejdet med kommunale funktioner samt driftsmæssig afklaring vedrørende matrikelregistrering. Det vurderes, at disse forhold kan adresseres inden for den eksisterende organisering uden betydning for tilbuddets samlede kvalitet.
Det økonomiske område vurderes som delvist opfyldt, idet tilbuddet har en bæredygtig økonomi og forsvarlig anvendelse af offentlige midler, men mangler særskilt undervisningsbudget og fuld gennemsigtighed, jf. § 11 i lov om behandlings- og specialundervisningstilbud. Slagelse Kommune forventer, at disse forhold er korrigeret forud for næste års tilsyn, herunder at særskilt budget for undervisningsdelen indgår i budgetmaterialet.

Samlet vurderes det, at Lille Valbygård Skole tilbyder et kvalitetsmæssigt forsvarligt undervisnings- og behandlingstilbud, som understøtter elevernes faglige, sociale og personlige udvikling inden for rammerne af den gældende kvalitetsaftale.

	[bookmark: _Toc177551665]Tema 1: Undervisningens organisering


	
	Behandlings- og specialundervisningstilbuddet skal overholde bestemmelserne i folkeskolelovens kapitel 2 og 2 a om struktur og indhold. Tilbuddet skal arbejde systematisk med specialpædagogiske tilgange og metoder, der fører til faglig progression og dermed positive resultater for eleverne. Tilbuddet skal indgå en aftale om prøveaflæggelse med en lokal folkeskole i beliggenhedskommunen. Kommunalbestyrelsen påser, at der er indgået aftale med den udpegede folkeskoleleder, jf. § 8 i bekendtgørelse om specialundervisning og anden specialpædagogisk bistand og kvalitetsaftaler m.v. i behandlings- og specialundervisningstilbud og på børne- og ungehjem

	Vurdering af tema

	Det vurderes, at tilbuddet samlet set lever op til temaets krav om undervisningens struktur og tilrettelæggelse efter folkeskolelovens kapitel 2 og 2a. Skemaer for 6., 8. og 9. klasse viser fuld fagrække og korrekt timetalsstruktur, og årsplanerne følger Fælles Mål i relevante fag. Timetalsoversigten dokumenterer overholdelse af undervisningstimetallet uden afvigelser, og ingen elever har skemareduktion i indeværende skoleår.
Der ses en systematisk opfølgning på elevernes progression via meddelelsesbøgerne, hvor mål og udvikling fremgår tydeligt. Elevrådsstrukturen understøtter elevernes medinddragelse, og der er indgået aftaler om prøveaflæggelse samt korrekt håndtering af fritagelser med tilhørende dokumentation, hvilket opfylder kravene jf. bekendtgørelse om specialundervisning og kvalitetsaftaler.





	Udviklingspunkter

	Mål i meddelelsesbøgerne fremstår primært voksenstyrede. Det vurderes, at elevinddragelsen kan styrkes ved at arbejde med elevnære formuleringer, så målene bliver mere tilgængelige og forståelige for eleverne. Tilbuddet arbejder allerede med formidling i 1:1-kontakt, hvilket kan videreudvikles til en tydeligere skriftlig del for at styrke elevperspektivet og understøtte specialpædagogiske principper om elevdeltagelse.


	Bedømmelse og Opsamling

Temaet vurderes opfyldt. Tilbuddet lever op til kriterierne om undervisningens organisering, elevinddragelse, systematisk opfølgning samt aftaler om prøveaflæggelse. Udviklingspunktet vurderes at være kvalitativt og uden betydning for temaets samlede opfyldelse.

	[bookmark: _Toc177551666]Tema 2: Undervisningens tilrettelæggelse og indhold


	
	Behandlings- og specialundervisningstilbuddet sikrer, at undervisningens tilrettelæggelse og indhold lever op til folkeskolelovens krav, herunder prøvekrav. Det betyder blandt andet, at undervisningen gives i fuld fagrække og obligatoriske emner samt valgfag, jf. tilbuddets målgrupper. Det betyder endvidere, at tilbuddet skal vælge og tilrettelægge indholdet af undervisningen, så den giver eleverne mulighed for aktiv deltagelse og for faglig fordybelse, overblik og oplevelse af sammenhænge, jf. folkeskolelovens § 5. Tilbuddet tilrettelægger undervisningen varieret med systematikker og didaktikker, så den opfylder den enkelte elevs behov og forudsætninger med den virkning, at den enkelte elev udvikler sig fagligt, alsidigt og socialt, jf. folkeskolelovens § 18. Tilbuddet fastsætter i samarbejde med eleven de mål for elevens udvikling, der søges opfyldt. Tilbuddet tilrettelægger elevens undervisning med arbejdsformer, metoder og stofvalg, der understøtter disse mål. Tilbuddet evaluerer løbende elevens udbytte af undervisningen, jf. §§ 13, 13 b og 18 i folkeskoleloven.

	Vurdering af tema

	
Tilbuddet lever samlet set op til temaets krav om undervisningens tilrettelæggelse og indhold. Undervisningen følger Fælles Mål og gives i fuld fagrække uden fritagelse af fag, og der ses en tydelig kobling mellem årsplaner, læringsmål og progression. Meddelelsesbøgerne dokumenterer individuel tilpasning af undervisningen efter elevens niveau og behov, og strukturer, rutiner og forudsigelighed er en del af tilbuddets specialpædagogiske tilgang, hvilket understøtter elevers deltagelse, overblik og fordybelse i overensstemmelse med folkeskolelovens § 5 og § 18.
Tilbuddet tilrettelægger undervisningen varieret og systematisk og følger løbende op på elevens faglige udbytte. Testresultaterne viser progression for flere elever inden for særligt matematik og læsning, og trivselsmålingen peger på et generelt godt læringsmiljø. Der forekommer ikke magtanvendelser, og der arbejdes målrettet med forebyggelse gennem tæt voksenstøtte, faglige refleksioner og kollegialt ansvar for relationelle udfordringer. Visitationsprocessen beskrives som stringent og fagligt begrundet for at sikre et match mellem målgruppe og kompetencer, hvilket bidrager til en rolig og forudsigelig læringskontekst.
Skolen er aktuelt opdelt i to afdelinger som følge af ombygning. Denne midlertidige organisering understøtter gradvis udslusning af yngre elever til hovedmatriklen, når de er undervisningsparat, og vurderes at være pædagogisk velbegrundet og systematisk.





	Udviklingspunkter

	Det vurderes, at tilbuddet med fordel kan styrke systematikken omkring elevinddragelse i målsætning og evaluering, da målene primært er formuleret af voksne. En mere eksplicit dokumentation af elevens perspektiv kan understøtte folkeskolelovens intentioner om elevmedvirken samt bidrage til motivation og forståelse.

Vedr. den midlertidige organisering i to afdelinger: Den aktuelle løsning har pædagogisk formål og midlertidig karakter. STIL har gjort opmærksom på, at skoler med undervisning på flere matrikler skal være korrekt registreret i Institutionsregistret. Dette indebærer, at alle adresser, hvor der foregår undervisning, skal fremgå som tilknyttede matrikler/afdelinger under den samme skolekode.
Tilbuddet har aktuelt undervisning på to adresser, som organisatorisk fungerer som én samlet skole med fælles ledelse, fælles elevoptag og én driftsmæssig struktur. På den baggrund vurderes der ikke på nuværende tidspunkt at være behov for at opdele skolen i flere skolekoder, da dette primært er relevant ved selvstændige enheder med egen ledelse og struktur.
Det anbefales, at tilbuddet:
1. Sikrer, at begge undervisningsadresser fremgår korrekt som matrikler/afdelinger i Institutionsregistret.
2. Afklarer forholdet med STIL for at sikre, at den nuværende registrering er i overensstemmelse med gældende krav, og at der ikke foreligger yderligere formelle forpligtelser.



	Bedømmelse og Opsamling


Temaet vurderes opfyldt. Tilbuddet tilrettelægger undervisningen i overensstemmelse med folkeskolelovens krav til indhold, faglig progression, vurdering og elevens alsidige udvikling. Undervisningen er målstyret, dokumenteret og understøttet af en relevant specialpædagogisk tilgang. Udviklingspunkterne vedrører styrkelse af elevinddragelse og administrativ afklaring ift. fremtidig organisering og ændrer ikke på temaets opfyldelse.

	[bookmark: _Toc177551667]Tema 3: Elevernes selvstændighed og relationer


	
	Behandlings- og specialundervisningstilbuddet understøtter med den pædagogiske støtte og behandling, at eleven i så høj grad som muligt kan indgå i sociale meningsfulde relationer og derved i sidste ende opnå et selvstændigt liv i overensstemmelse med egne ønsker og behov. Tilbuddets arbejde med elevernes selvstændighed skal ligeledes sigte mod, at den enkelte elev får mulighed for at vende tilbage til folkeskolen, fx i en specialskole, specialklasserække eller i det almene regi, hvor eleven kan modtage den relevante socialfaglige støtte og behandling i tilknytning til specialundervisningen i folkeskolen. Tilbuddet understøtter muligheder for, at elever kan deltage i fritidsaktiviteter eller se muligheder i deltagelse i sådanne aktiviteter.

	Vurdering af tema

	Tilbuddet arbejder systematisk med at styrke elevernes sociale kompetencer og selvstændighed i overensstemmelse med temaets krav. Dokumentation i meddelelsesbøgerne viser, at der opstilles sociale udviklingsmål og følges op på progression. Mentaliserende tilgange er implementeret i hverdagspraksis og ses beskrevet i medarbejdernes kompetenceprofiler, hvilket understøtter elevernes evne til at forstå egne og andres intentioner og dermed indgå i meningsfulde relationer.
Trivselsrapporter viser generelt acceptable niveauer af fællesskab og tryghed, og elevernes deltagelse understøttes af strukturer, der fremmer social forudsigelighed og kontakt til jævnaldrende. I dialoger og planlægning ses der fokus på elevens langsigtede muligheder for tilbagevenden til folkeskolen eller andre almene/specialiserede læringsmiljøer, hvilket ligger i naturlig forlængelse af tilbuddets formål (jf. socialtilsynets vurdering af samme tema.


	Udviklingspunkter

	

	 Opsamling og bedømmelse 

	Temaet vurderes opfyldt. Tilbuddet lever op til kriteriet om styrkelse af elevernes sociale kompetencer og selvstændighed, og der ses implementerede faglige tilgange, relevant dokumentation og fokus på trivsel. Udviklingspunktet vedrører kvalificering af elevens aktive deltagelse i målprocesser og ændrer ikke på temaets opfyldelse.








	Kriterium 5

	Behandlings- og specialundervisningstilbuddet styrker elevernes kompetencer til at indgå i hensigtsmæssige sociale relationer og opnå selvstændighed.


	Indikator 5.a.


Indikator 5.b.
	Behandlings- og specialundervisningstilbuddet støtter eleverne i relationer til familie, venner, klasse- kammerater og deres øvrige netværk.

Behandlings- og specialundervisningstilbuddet arbejder aktivt med at understøtte elevens personlige udvikling, herunder eventuelle muligheder for deltagelse i fritidsaktiviteter.

	Bedømmelse af kriterium:
(Socialtilsynet har bedømt kriterium 5 a + b)

	
Vurdering af tema
Socialtilsynet vurderer: At tilbuddet har den fornødne kvalitet i forhold til:
At støtte børnene/de unge i deres relationer og sociale kompetencer.
At have opmærksomhed på børnenes/de unges selvstændighed.
At inddrage og understøtte børnenes/de unges deltagelse i fritidsaktiviteter.
Bedømmelse af kriterium 5
Tilbuddet styrker børn og unges kompetencer til at indgå i sociale relationer og opnå selvstændighed.
Det vægtes i bedømmelsen:
At tilbuddet arbejder systematisk med individuelle mål, der omhandler sociale kompetencer og selvstændighed.
At tilbuddet tilbyder indsatser, der understøtter børnenes/de unges sociale kompetencer og selvstændighed.
At tilbuddet prioriterer samskabelse med det omgivende samfund.
Indikator 5.a
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Børnene / de unge har kontakt til og samvær med familie, venner og netværk i dagligdagen.
· Medarbejderne støtter op om børnenes /de unges ønsker og hjælper med at opretholde kontakten til både venner og øvrigt netværk.
Indikator 5.b
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Tilbuddet understøtter den personlige udvikling hos børn og unge.
· Børnene/de unge deltager i fritidsaktiviteter.

	[bookmark: _Toc177551668]Tema 4: Målgruppe, metoder og resultater

	
	Behandlings- og specialundervisningstilbuddet har et klart formål med den pædagogiske støtte og behandling. Tilbuddet kan redegøre for dets målgrupper i forhold til målsætninger, metoder og resultater, herunder for udvikling og trivsel. Tilbuddets arbejde med den pædagogiske støtte og behandling sker via medinddragelse, selv- og medbestemmelse samt respekt for elevens værdighed, autonomi og integritet. Tilbuddets viden og indsats i forhold til at sikre sundhed og trivsel skal modsvare målgruppens behov. Brugen af barnets plan eller ungeplanen efter barnets lov og meddelelsesbogen, jf. tema 2, efter folkeskoleloven skal koordineres med den virkning, at begge redskaber understøtter det fælles sigte med behandlings- og specialundervisningstilbuddet, herunder den enkelte elevs mulighed for at vende tilbage til folkeskolen, herunder specialskoler, specialklasserækker med mere eller overgang til voksenlivet med henblik på beskæftigelse og uddannelse

	Vurdering af tema

	Tilbuddet arbejder med et klart formål for den pædagogiske støtte og behandling og kan redegøre for sammenhængen mellem målgruppe, metoder og resultater. MUF-uddannelsen (med afsæt i mentalisering, miljøterapi og udviklingspsykologi) udgør et fælles metodisk fundament, der ses anvendt i daglig praksis og understøttes af fast supervision og behandlingskonferencer. Denne struktur bidrager til, at medarbejdernes faglige praksis er koordineret og målrettet elevernes udvikling og trivsel.
Dokumentation viser, at arbejdet med barnets plan/ungeplanen efter barnets lov og meddelelsesbøgerne efter folkeskoleloven er koordineret i et fælles sigte, herunder i forhold til elevens muligheder for tilbagevenden til folkeskoleregi eller overgang til ungdomsuddannelse. Udslusningsdata viser relevante overgangsmønstre til STU, EUD og andre ungdomsuddannelser, hvilket indikerer, at indsatsen i et betydeligt omfang understøtter elevens langsigtede udviklingsperspektiver.
Tilbuddet viser respekt for elevens værdighed, autonomi og integritet gennem struktureret inddragelse og dialogbaseret behandlingsarbejde, hvilket er i tråd med temaets krav om medbestemmelse og selvstændighed.





	Udviklingspunkter

	

	Opsamling og bedømmelse

	Temaet vurderes opfyldt. Tilbuddet arbejder med fagligt velbegrundede tilgange i overensstemmelse med målgruppen og koordineringen mellem specialundervisning og pædagogisk støtte/behandling er tydelig. Resultaterne afspejles i relevante udslusningsmønstre og i arbejdet med trivsel og sundhed. Udviklingspunktet er kvalitativt og ændrer ikke på temaets samlede opfyldelse.



	Kriterium 6

	Behandlings- og specialundervisningstilbuddet arbejder med viden og metoder, der modsvarer målgruppens behov i forhold til den pædagogiske støtte og behandling og de mål, som er fastsat i barnets plan eller ungeplanen efter barnets lov.

	Indikator 6.a.


Indikator 6.b.
	Behandlings- og specialundervisningstilbuddet arbejder med virksomme tilgange til og metoder for, hvordan elevernes behandlingsmæssige behov imødekommes.

Behandlings- og specialundervisningstilbuddet følger i samarbejde med elev og forældre de fastsatte mål for den støttende indsats fra barnets plan eller ungeplanen, jf. barnets lov.

	Bedømmelse af Kriterium:
(Socialtilsynet har bedømt kriterium 6 a + b)

	
Vurdering af tema
Socialtilsynet vurderer: At tilbuddet har den fornødne kvalitet i forhold til:
At tilbuddet formår at skabe sammenhæng mellem tilbuddets indsats, målgruppe og metoder.
At tilbuddet kan redegøre relevant for valgte metoder og tilgange.
At indsatsen har sammenhæng med mål opstillet i Barnets plan og unge planer.
Bedømmelse af kriterium 6
Tilbuddet arbejder med viden og metoder, der modsvarer målgruppens behov i forhold til den pædagogiske støtte og behandling og de mål, som er fastsat i barnets plan eller ungeplanen.
Det vægtes i bedømmelsen:
At tilbuddet arbejder med afsæt i tydelige faglige tilgange og metoder, der ses relevante for målgruppens behov i forhold til den pædagogiske støtte og behandling.
At tilbuddet har kendskab til Barnets plan og Ungeplaner og indgår i et tæt samarbejde omkring understøttelse af disse, med henblik på målopfyldelse.
Bedømmelse af indikator 6.a
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Tilbuddet anvender tilgange, der vurderes relevante for tilbuddets indsats i forhold til målgruppens behov
· Tilbuddet anvenderfaglige metoder, der vurderes relevante i forhold til målgruppens behov.
  Bedømmelse af indikator 6.b
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Tilbuddet har relevant kendskab til Barnets plan og Ungeplanen.
· Tilbuddet tilrettelægger indsatsen jf. mål opstillet i Barnets plan og Ungeplanen.




	
[image: 组织、企业、行业领导-企业PNG图片素材下载_图片编号3916819-PNG素材网]
	[bookmark: _Toc177551669]Tema 5: Organisation og ledelse 


	
	
Behandlings- og specialundervisningstilbuddet har en hensigtsmæssig organisering og en kompetent, ansvarlig ledelse, der kan drive et fagligt integreret tilbud, hvor både specialundervisningen og den pædagogiske støtte og behandling skal have den fornødne kvalitet. Såfremt ledelsen ikke har de nødvendige kompetencer, skal kommunen tage stilling til, om de nødvendige kompetencer kan sikres på anden vis. Tilbuddets ledelse skal i den daglige drift have de nødvendige kompetencer til at tage ansvar for undervisningen og den pædagogiske støtte og behandling samt at anvende muligheder og opfylde krav inden for den relevante lovgivning.

	Vurdering af tema

	Tilbuddet har en hensigtsmæssig organisering og en fagligt kompetent ledelse, der understøtter driften af et integreret tilbud med både specialundervisning og pædagogisk støtte/behandling. Ledelseslaget består af forstander og daglig leder med relevante pædagogiske, terapeutiske og organisatoriske kompetencer (herunder master i organisationspsykologi, mentaliseringsbaseret ledelse samt erfaring fra behandlingsinstitutioner). Dette bidrager til, at ledelsen kan varetage ansvar for kvaliteten i både undervisning og behandlingsindsats samt navigere inden for gældende lovgivning.
Der er faste procedurer for supervision, behandlingskonferencer og tværfaglige møder, hvilket understøtter faglig koordinering og kvalitetssikring. Det understreges yderligere, at Socialtilsynet vurderer ledelsen som fagligt kompetent og ansvarlig i deres seneste rapport, hvilket styrker vurderingen af, at ledelseskompetencerne er tilstrækkelige til opgaven.





	Udviklingspunkter

	

	Opsamling og bedømmelse 

	Temaet vurderes opfyldt. Tilbuddet har en kompetent og ansvarlig ledelse, som sikrer relevant organisering, fagligt fundament og kvalitet i både undervisnings- og behandlingsdelen.



	Kriterium 7

	Ledelsen af behandlings- og specialundervisningstilbuddet har kompetencer til at tage overordnet ansvar for organiseringen og tilrettelæggelsen af specialunderundervisning og anden specialpædagogisk bistand, herunder sørge for, at den enkelte elev modtager et undervisningstilbud, samt den pædagogiske støtte og behandling, der imødekommer elevens behov

	Indikator 7.a.


Indikator 7.b.


Indikator 7.c.
	Ledelsen har den fornødne faglige viden til at træffe beslutninger om undervisningstilbuddet til den enkelte elev

Ledelsen har faglig viden om beføjelser og muligheder i forbindelse med sociale understøttende ind- satser til den enkelte elev

Behandlings- og specialundervisningstilbuddet organiseres med muligheder for ekstern supervision m.v. til den pædagogiske støtte og behandling.

	Bedømmelse af kriterium:
(Socialtilsynet har bedømt kriterium 7 b + c)

	Vurdering af tema
Socialtilsynet vurderer: At tilbuddet har den fornødne kvalitet i forhold til:
At tilbuddet har en kompetent og ansvarlig ledelse.
At tilbuddets organisering og bemanding er hensigtsmæssig og understøtter kvaliteten af den pædagogiske støtte og behandling.
At ledelsen har fokus på den understøttende indsats og prioriterer relevant uddannede medarbejdere og vedligeholdelse af medarbejdernes kompetencer.
Bedømmelse af kriterium 7
Tilbuddets ledelse har relevante og faglige kompetencer i forhold til at sikre en systematisk tværfaglig indsats.
Det vægtes i bedømmelsen:
At ledelseslaget vurderes stærkt med et relevant samarbejde imellem skoleleder og den øvrige
medarbejdergruppe.
At ledelsen vurderes at have relevant uddannelse og erfaring og med opdateret efter-/ videreuddannelse.
At medarbejderne oplever en fagligt god kontakt til ledelseslaget som et resultat af en tydelig ledelsesstruktur og organisering med fokus på en tværfaglig indsats.
At der er en tydelig struktur for faglig sparring, behandlingskonferencer og tværfagligt samarbejde.
Bedømmelse af indikator 7.b
Det ses at Behandlings- og specialundervisningstilbuddet har den fornødne kvalitet i arbejdet, i forhold til indikatoren.
· Ledelsen har relevant uddannelse og erfaring.
· Ledelsen opdateres med nødvendige kompetencer.
· Ledelsen udøver en ledelsesmæssig praksis der viser relevant viden og kendskab til krav og relevant lovgivning.
Bedømmelse af indikator 7.c
Det ses at Behandlings- og specialundervisningstilbuddet har den fornødne kvalitet i arbejdet, i forhold til indikatoren.
· Tilbuddet benytter sig af ekstern supervision for medarbejdere og ledelse, rettet mod den pædagogiske støtte og behandling.

	Behandlings- og specialundervisningstilbuddets medarbejdere der varetager specialundervisning og anden specialpædagogisk bistand skal have de nødvendige kompetencer i forhold til målgruppens behov, herunder den enkelte elevs forudsætninger og støttebehov i forhold til undervisningen. De medarbejdere på specialundervisningstilbuddet, der varetager specialundervisning og anden specialpædagogisk bistand, skal have kvalifikationer til at tage ansvar for, samt varetage undervisningsopgaven over for tilbuddets målgrupper efter reglerne, som fremgår af § 3 i bekendtgørelse om specialundervisning og anden specialpædagogisk bistand og kvalitetsaftaler m.v. i behandlings- og specialundervisningstilbud og på børne- og ungehjem. Behandlings- og specialundervisningstilbuddets medarbejdere, der varetager den pædagogiske støtte og behandling efter barnets lov, skal have de faglige, relationelle og personlige kompetencer, der er nødvendige i forhold til: tilbuddets målsætninger, målgrupper, de metoder tilbuddet anvender samt barnets eller den unges aktuelle behov. Medarbejderne skal fortløbende have de rette kompetencer til at imødekomme målgruppens behov for specialundervisning og anden specialpædagogisk bistand samt pædagogisk støtte og behandling

	Vurdering af tema

	Tilbuddet har medarbejdere med relevante kompetencer i både specialundervisning og pædagogisk støtte/behandling. Lærerstaben har fuld faglig dækning i alle centrale fag, herunder dansk, matematik, engelsk, tysk, fysik/kemi og idræt, hvilket understøtter mulighed for undervisning i fuld fagrække samt ansvar for specialundervisningsopgaver efter § 3 i bekendtgørelsen om specialundervisning og anden specialpædagogisk bistand.
Pædagogstaben besidder relevante faglige, relationelle og personlige kompetencer i forhold til målgruppen, herunder mentalisering, familieterapi og støtte efter barnets lov. Dette understøtter tilbuddets målsætninger og metodiske tilgang samt elevernes individuelle behov.
Der foreligger en systematisk kompetenceudviklingsplan, som vurderes relevant og omfattende, og der arbejdes løbende med opdatering af kompetencer blandt både lærere og pædagoger. Tilbuddet har generelt gode erfaringer med rekruttering, men har samtidig fokus på faglig fremtidssikring ved at undersøge mulighederne for linjefagsopkvalificering blandt pædagogisk personale, når det vurderes nødvendigt.


	Udviklingspunkter

	

	Opsamling og bedømmelse 

	Temaet vurderes opfyldt. Medarbejdergruppen besidder relevante faglige, relationelle og personlige kompetencer i forhold til målgruppen, metoderne og de lovfastsatte krav til både undervisning og pædagogisk støtte/behandling. Udviklingspunktet ændrer ikke på temaets samlede opfyldelse.

	







	Kriterium 9
Socialtilsynet har vurderet kriterium 9 a
	Behandlings- og specialundervisningstilbuddets medarbejdere, der varetager den pædagogiske støtte og behandling efter barnets lov, har de relevante kompetencer i forhold til tilbuddets elevgruppe, målsætninger og metodiske tilgange

	Indikator 9.a.
	Behandlings- og specialundervisningstilbuddets medarbejdere, der varetager den pædagogiske støtte og behandling, anvender faglige tilgange og metoder, der er relevante i forhold tilbuddets målgrupper.

	Bedømmelse af kriterium:
(Socialtilsynet har bedømt kriterium 9 a)

	
Vurdering af tema
Socialtilsynet vurderer: At tilbuddet har den fornødne kvalitet i forhold til:
At medarbejdere anvender faglige tilgange og metoder, der er relevante i forhold tilbuddets målgrupper.
At medarbejdere har relevante faglige, relationelle og personlige kompetencer.
At medarbejderne møder børnene / de unge med respekt for den enkeltes behov og forudsætninger
Bedømmelse af kriterium 9
Medarbejderne har de relevante kompetencer i forhold til tilbuddets elevgruppe, målsætninger og metodiske tilgange.
Det vægtes i bedømmelsen:
At det på baggrund af tilsendt dokumentation vurderes, at der samlet set er relevante faglige og erfaringsmæssige kompetencer tilgængelige i medarbejdergruppen i forhold til målgruppens behov.
At det ved tilsynet observeres at medarbejderne afstemmer deres tilgang til børnene/de unge efter aktuel kontekst og individuelle behov.
At der ved interview høres en samstemthed i medarbejdernes beskrives af faglige tilgange og metoder.
At tilbuddets faglige tilgang og metoder ses afspejlet i praksis samt i dokumentation og den fysiske rammes indretning.
Bedømmelse af indikator 9.a
Det ses at Behandlings- og specialundervisningstilbuddet har den fornødne kvalitet i arbejdet, i forhold til indikatoren.
· Tilbuddet anvender tilgange, der er relevante for tilbuddets indsats.
· Tilbuddet anvender faglige metoder, der er relevante for målgruppen

Behandlings- og specialundervisningstilbuddet har en forsvarlig økonomisk kvalitet, der giver mulighed for den fornødne kvalitet i forhold til pris og målgrupper, jf. § 11 i lov om behandlings- og specialundervisningstilbud til børn og unge. I vurderingen indgår også ejerforholdet. For private tilbud skal der også tages stilling til, at tilbuddet er økonomisk bæredygtigt og har en økonomisk gennemsigtighed, jf. § 11 i lov om behandlings- og specialundervisningstilbud, samt om de har en rimelig soliditetsgrad set i forhold til tilbuddets alder og specialiseringsgrad. I forbindelse med kommunens godkendelse af tilbuddet skal der tages stilling til tilbuddets særskilte budget for undervisningen samt det samlede budget.

	Vurdering af tema

	Tilbuddets økonomi vurderes som bæredygtig og delvist gennemsigtig. Der er sammenhæng mellem prisniveau og den faglige indsats i forhold til målgruppen, og revisionen viser forsvarlig anvendelse af offentlige midler. Socialtilsynets gennemgang peger samtidig på manglende særskilt økonomi for undervisningsdelen samt mindre uoverensstemmelser i budgetmaterialet i forhold til belægningsgrundlag og opgørelsesmetoder, jf. økonomirapporten.
Der foreligger ikke et særskilt budget for undervisningen, hvilket betyder, at det ikke kan dokumenteres, at økonomien, der tilgår undervisningen, udelukkende anvendes til undervisningsformål. Socialtilsynet vurderer derfor, at tilbuddets økonomi efterlever § 11 i lov om behandlings- og specialundervisningstilbud til børn og unge delvist, jf. økonomirapportens konklusioner.


	Udviklingspunkter

	Den økonomiske dokumentation vurderes at kunne styrkes på følgende områder:
1. Etablering af særskilt undervisningsbudget, der viser økonomien til undervisningsopgaven og sikrer, at midlerne anvendes hertil.
2. Øget gennemsigtighed i budget- og regnskabsposter, så omkostninger til undervisning og behandling kan følges entydigt.
3. Konsistens mellem belægningsforudsætninger og kvalitetsaftale, så økonomisk planlægning baseres på korrekte pladstal.
4. Budgettering med realistisk lønniveau, særligt for ledelsesposter, jf. Socialtilsynets bemærkninger 

På baggrund af tilsynets gennemgang vurderer Slagelse Kommune, at forholdene kan bringes i orden uden særskilt opfølgning i indeværende år. Kommunen forventer, at ovenstående forhold er korrigeret forud for næste års tilsyn, og at dokumentationen af det særskilte undervisningsbudget samt den øgede gennemsigtighed fremgår af det kommende budgetmateriale.


	Opmærksomhedspunkter

	Økonomien vurderes delvist opfyldt i forhold til kravene for godkendelse efter § 11 i lov om behandlings- og specialundervisningstilbud til børn og unge. Tilbuddets økonomi er bæredygtig og udviser forsvarlig forvaltning af offentlige midler, men manglende særskilt undervisningsbudget og begrænset gennemsigtighed udgør forhold, der skal bringes i overensstemmelse med gældende krav.
Slagelse Kommune forventer, at disse forhold er rettet til næste års tilsyn.



	Kriterium 10
Socialtilsynet har vurderet kriterium 10
	Tilbuddets økonomiske forhold efterlever § 11 i lov om behandlings- og specialundervisningstilbud til børn og unge

	Indikator 10.a.


Indikator 10.b. 
(kun for private)

Indikator 10.c.
	Behandlings- og specialundervisningstilbuddet har sammenhæng mellem den faglige indsats set i relation til målgruppen og de afsatte økonomiske ressourcer til at kunne løfte opgaven i tilbuddet.

Behandlings- og specialundervisningstilbuddet har en økonomi, der er bæredygtig og gennemsigtig, hvoraf det fremgår, at der sker en ansvarlig forvaltning af offentlige midler.

Behandlings- og specialundervisningstilbuddet har et særskilt budget for undervisningen, der viser økonomi til at løfte undervisningsopgaven, og at økonomien udelukkende anvendes til undervisnings- formål.

	Bedømmelse af kriterium:
(Socialtilsynet har bedømt kriterium 10 a, b og c)

	Vurdering af tema
Socialtilsynet vurderer, at tilbuddet har en delvis forsvarlig økonomisk kvalitet, der giver mulighed for
den fornødne kvalitet i forhold til pris og målgrupper, jf. § 11 i lov om behandlings- og
specialundervisningstilbud til børn og unge.
I vurderingen lægges der vægt på:
At der er sammenhæng mellem den faglige indsats set i relation til målgruppen og de afsatte økonomiske ressourcer til at kunne løfte opgaven i tilbuddet.
At økonomien er bæredygtig og delvis gennemsigtig.
At der sker en forsvarlig forvaltning af offentlige midler.
At der ikke er et særskilt budget for undervisningen, der viser økonomi til at løfte undervisningsopgaven, og at økonomien udelukkende anvendes til undervisningsformål.
Udviklingspunkter
At der udarbejdes et særskilt budget for undervisning, der viser økonomi til at løfte
undervisningsopgaven, og at økonomien udelukkende anvendes til undervisningsformål.
At budgetterede lønninger til ledelse er med udgangspunkt i det forventede realiserede lønniveau.
Bedømmelse af kriterium 10
Tilbuddets økonomiske forhold efterlever delvist § 11 lov om behandlings- og specialundervisningstilbud til børn og unge.
Socialtilsynet har lagt vægt på følgende forhold i vurderingen af kriteriet:
Lønniveau til øverste leder
Tilbuddets samlede omkostninger til ledelse i 2024 var 1.112.732 kr. fordelt på 1,5 årsværk., hvor der var afsat samlet 1.130.000 kr. til ledelse i budgettet. Der er brugt 623.154 kr. til 1,0 årsværk til daglig leder, mens der er brugt 489.578 kr. til 0,5 årsværk til øverste leder.
Der er i budget 2026 afsat 528.750 kr. til 1,0 årsværk til daglig leder, mens der er afsat 169.500 kr. til 0,15 årsværk til øverste leder. Selvom lønnen til øverste leder falder rent beløbsmæssigt, ses det at lønnen omregnet til årsværk stiger fra 979.156 kr. for et fuldt årsværk i 2024 til i budget 2026 at være 1.130.000 kr. for et fuldt årsværk. Niveauet i budget 2026 vurderes at være i den høje ende i forhold til sammenlignelige tilbud. Tilbuddet oplyser dog, at der pt. forventes en faktisk årsløn til øverste leder på 1.040.000 kr. for et fuldt årsværk, hvilket ikke vurderes at være højere end sammenlignelige tilbud.
Tilbuddets revisor vurderer ligeledes, at løn til øverste leder samlet set er på niveau med lignende tilbud, og i overensstemmelse med det med bestyrelsen aftalte.
Socialtilsynet vurderer, at tilbuddet fremadrettet bør sikre at der i budgetter budgetteres med det
realistiske/forventede lønniveau.
Det bemærkes, at der generelt vurderes at være en forsvarlig anvendelse af offentlige midler.
Gennemsigtighed
Der er udarbejdet årsbudget og regnskab for det samlede behandlings- og specialundervisningstilbud,
men i forhold til budgettet er der ikke særskilt for specialundervisningsdelen.
Det bemærkes, at økonomien overordnet set vurderes at være rimelig gennemsigtig.
Bedømmelse af indikator 10.a
Det ses at tilbuddet har sammenhæng mellem den faglige indsats set i relation til målgruppen og de
afsatte økonomiske ressourcer til at kunne løfte opgaven i tilbuddet.
Socialtilsynet har lagt vægt på følgende forhold i vurderingen:
Pris og kvalitet
Pris pr. barn/ung udgjorde i 2025 36.196 kr. pr. mdr., hvilket er en stigning på 4,0 % sammenlignet med prisen i 2024. Prisen er delt så halvdelen udgør undervisningsdelen og anden halvdel udgør behandlingsdelen. Det bemærkes, at man i budgettet ikke kan udlede hvilke omkostninger der vedrører henholdsvis undervisning og behandling.
Tilbuddet har endnu et prisniveau til børn og unge med ekstra støttebehov. Prisen udgør i 2025 61.807 kr., hvor undervisningsdelen udgør samme beløb som i grundprisen, mens behandlingsdelen udgør 2,4 gange så meget støtte som grundprisen.
Afvigelser mellem budget og årsrapport
Det fremgår af årsrapport 2024, at det realiserede resultat afviger fra det budgetterede resultat. Det
vurderes, at afvigelsen primært skyldes lavere omsætning end forventet, mens et ikke har været muligt i samme omfangs af reducere omkostningerne.
Bedømmelse af indikator 10.b
Det ses at tilbuddet har en økonomi, der er bæredygtig og delvis gennemsigtig. Det vurderes, at der sker en ansvarlig forvaltning af offentlige midler, dog at løn til øverste leder vurderes at være på et højt niveau.
Socialtilsynet har lagt vægt på følgende forhold i vurderingen:
Ansvarlig forvaltning af offentlige midler
Både tilbuddets årsrapport 2024 og den samlede årsrapport 2024 for den juridiske enhed, hvori skolen drives, er revideret af en godkendt revisor, og at det fremgår af den samlede årsrapport, at revisionen er foretaget i overensstemmelse med god offentlig revisionsskik. Revisor har vurderet at der er sket en forsvarlig anvendelse af offentlige midler. Revisor har ikke taget forbehold eller fremhævet væsentlige forhold i revisionspåtegningen af regnskabet. Socialtilsynet har ikke konstateret udgifter uvedkommende for tilbuddets drift.
Tilbuddet har ikke udbetalt udbytte, da tilbuddet er organiseret i en selvejende institution, hvor der ikke muligt at trække udbytte ud.
Tilbuddets samlede omkostninger til ledelse i 2024 var 1.112.732 kr. fordelt på 1,5 årsværk., hvor der var afsat samlet 1.130.000 kr. til ledelse i budgettet. Der er brugt 623.154 kr. til 1,0 årsværk til daglig leder, mens der er brugt 489.578 kr. til 0,5 årsværk til øverste leder.
Der er i budget 2026 afsat 528.750 kr. til 1,0 årsværk til daglig leder, mens der er afsat 169.500 kr. til 0,15 årsværk til øverste leder. Selvom lønnen til øverste leder falder rent beløbsmæssigt, ses det at lønnen omregnet til årsværk stiger fra 979.156 kr. for et fuldt årsværk i 2024 til i budget 2026 at være 1.130.000 kr. for et fuldt årsværk. Niveauet i budget 2026 vurderes at være i den høje ende i forhold til sammenlignelige tilbud. Tilbuddet oplyser dog, at der pt. forventes en faktisk årsløn til øverste leder på 1.040.000 kr. for et fuldt årsværk, hvilket ikke vurderes at være højere end sammenlignelige tilbud.
Tilbuddets revisor vurderer ligeledes, at løn til øverste leder samlet set er på niveau med lignende tilbud, og i overensstemmelse med det med bestyrelsen aftalte.
Socialtilsynet vurderer, at tilbuddet fremadrettet bør sikre at der i budgetter budgetteres med det
realistiske/forventede lønniveau.
Økonomisk bæredygtighed
Det realiserede resultat for tilbuddet i 2024 var et underskud på 321.469 kr. svarende til -4,9 % af
omsætningen.
Tilbuddets soliditetsgrad er 82 %, hvilket dog indikerer at tilbuddet har en stabil økonomi.
Tilbuddets likviditetsgrad er 452 %., mens likviditetsgraden for den samlede juridiske enhed er 217 %.
Tilbuddets kapitalberedskab vurderes samlet set at give langsigtet mulighed for opretholdelse af drift.
Revisor har ikke taget forbehold for going concern, og regnskabet indeholder ikke væsentlige supplerende oplysninger herom.
Socialtilsynet vurderer at tilbuddet er økonomisk bæredygtigt og at niveauet i soliditetsgraden er rimelig set i forhold til tilbuddets alder og specialiseringsgrad.
Gennemsigtighed i økonomien
Tilbuddet har fået udarbejdet den årlige rapport tilhørende årsregnskab 2024 jf. § 13, stk. 2 i lov om
behandlings- og specialundervisningstilbud til børn og ungenøgletal, hvor der fremgår nøgletal for
henholdsvis undervisnings- og behandlingsdelen, hvilket vurderes at være gennemsigtigt.
Tilbuddets har udarbejdet et prisberegningsbudget, som viser beregningen der ligger til grund for prisen. Der udarbejdes også et driftsbudget, hvor budgettallene her bruges til sammenligning i årsrapport 2024.
Prisberegningsbudgettet er udarbejdet med udgangspunkt i en 98,5 % belægning ud af 16 elever svarende til en belægning på 15,75 pladser. Der ses dog en divergens i forhold til kvalitetsaftalen indgået mellem Slagelse Kommune og tilbuddet, hvor der her fremgår at antal plader er 25. Socialtilsynet vurderer derfor at den forventede belægningsprocent i stedet burde være 63 % (15,75 elever ud af 25 pladser).
Det er konstateret, at der ikke er fuldstændig overensstemmelse mellem budgettal i
prisfastsættelsesbudgettet og budgettallene i årsrapport 2024. Dette skyldes, at de enkelte
omkostningsposter er placeret forskelligt i prisfastsættelsesbudgettet og årsrapporten. Det ses f.eks. i forhold til omkostninger til rengøring, som i prisfastsættelsesbudgettet hører under note 2, lokaleudgifter, mens det er placeres under note 6, undervisningsudgifter i årsrapporten. Det svækker gennemsigtigheden, da man ikke fuldstændig kan sammenligne prisfastsættelsesbudgettet med årsrapporten.
Bedømmelse af indikator 10.c
Det ses at tilbuddet ikke har et særskilt budget for undervisningen, der viser økonomi til at løfte
undervisningsopgaven, og at økonomien udelukkende anvendes til undervisningsformål.
Budget 2025 er samlet prisberegningsbudget for hele den interne skole, hvor der til sidst er lavet en
50/50 procent fordeling af omkostningerne på undervisning og behandling. Det vurderes ikke at leve op til § 13 i lov om behandlings- og specialundervisningstilbud til børn og unge, da det adskiller poster til undervisning fra det samlede årsbudget.

	Behandlings- og specialundervisningstilbuddet har fysiske rammer, der kan understøtte både specialundervisningen og den specialpædagogiske bistand og den pædagogiske støtte og behandling. Tilbuddets indretning og faciliteter skal dertil understøtte målgruppernes behov og formålet med indsatsen. Tilbuddets fysiske rammer skal støtte børnenes og de unges læring, udvikling og trivsel. Tilbuddet skal have de nødvendige fysiske rammer og faciliteter for undervisningens indhold og specialpædagogiske tilgange og metoder. De fysiske rammer og faciliteter skal leve op til undervisningsmiljøloven, jf. bekendtgørelse af lov om elevers og studerendes undervisningsmiljø.





	Vurdering af tema

	Tilbuddet råder over fysiske rammer, der understøtter både specialundervisning og pædagogisk støtte/behandling. Socialtilsynet vurderer rammerne som tidssvarende og læringsfremmende, herunder med mulighed for ro, fordybelse, social kontakt og afskærmning. Indretningen indeholder fleksible læringsmiljøer og grupperum, og der er mulighed for faglige aktiviteter via adgang til særlige faglokaler gennem samarbejdsaftaler.
Rammerne understøtter målgruppens behov og formålet med indsatsen, og tilbuddet lever op til krav om at skabe et miljø, der muliggør udvikling, trivsel og læring. Der er endvidere opmærksomhed på specialpædagogiske hensyn i indretningen, eksempelvis struktur, overskuelighed og pædagogisk forudsigelighed.


	Udviklingspunkter

	

	Opmærksomhedspunkter

	Temaet vurderes opfyldt. De fysiske rammer vurderes at være egnede til målgruppen og formålet med indsatsen, og understøtter i tilstrækkelig grad læring, behandling og trivsel.



	Kriterium 11

	Behandlings- og specialundervisningstilbuddet har tidssvarende fysiske rammer og faciliteter til tilbuddets målgrupper og som understøtter målgruppens læringsbehov

	Indikator 11.a.



Indikator 11.b.


Indikator 11.c.


Indikator 11.d.
	Behandlings- og specialundervisningstilbuddet har eller har adgang til undervisningsfaciliteter til hele folkeskolens fagrække, jf. tilbuddets målgrupper under tilbuddets stamoplysninger.

Behandlings- og specialundervisningstilbuddet har undervisningslokaler, der er indrettet, så de er læringsfremmende for tilbuddets målgrupper.

Behandlings- og specialundervisningstilbuddet tilbyder undervisning i rammer, der lever op til lov om elevers og studerendes undervisningsmiljø og skal dermed sikre, at alle elever har adgang til et godt fysisk og psykisk undervisningsmiljø.

Behandlings- og specialundervisningstilbuddets fysiske rammer og indretning understøtter børnenes og de unges behov for støttende indsatser i form af pædagogisk støtte og behandling efter barnets lov, herunder mulighed for afskærmning, ro, fælles aktiviteter og bevægelse.

	Bedømmelse af kriterium:
(Socialtilsynet har bedømt kriterium 11d)

	
Vurdering af tema
Socialtilsynet vurderer, at tilbuddet har den fornødne kvalitet i forhold til:
At have fysiske rammer som kan understøtte formålet med tilbuddets indsats og er velegnede til målgruppen.
At de fysiske rammer understøtter børnenes og de unges læring, udvikling og trivsel.
At de fysiske rammer understøtter den specialpædagogiske bistand og den pædagogiske støtte og behandling.
At undervisningsfaciliteter og fællesarealer fremtræder velholdte og tidssvarende.
Bedømmelse af kriterium 11
Tilbuddets fysiske rammer understøtter målgruppens læringsbehov.
Det vægtes i bedømmelsen:
At de fysiske rammer danner en hensigtsmæssig ramme om den behandlingsmæssige indsats.
At der er mulighed for fordybelse, ro og samvær i fællesrum og aktiviteter både inde og ude.
At der er et gennemtænkt undervisningsmiljø.
At tilbuddet fremstår ordentligt, velholdt, og tidssvarende indrettet. Det ses at der i indretningen er indtænkt et aktivt undervisningsmiljø, som medtænker flere forskellige læringsstile.
Bedømmelse af indikator 11.d
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· De fysiske rammer inde og ude er velegnede til målgruppen og understøtter børn og unges behov og læring.
· Tilbuddets faciliteter er velegnede til målgruppen og understøtter børn og unges behov.
Ved tilsynsbesøget ses de midlertidige lokaler på Slagstrupvej, som pt. anvendes til indskoling og mellemtrins elever. Disse lokaler ses at opfylde samme fine standard som de nuværende skolelokaler på Krænkerupvej.

	Behandlings- og specialundervisningstilbuddet har et samarbejde med de relevante kommunale myndigheder om at sikre et helhedsorienteret tilbud til eleven. Samarbejdet mellem tilbuddet og beliggenhedskommunen er gensidigt forpligtende med aftaler om samarbejdet. Tilbuddet og kommunen har samarbejde og aftale om, at tilbuddet er koblet til den ekspertise og viden, som kommunens almene folkeskoler, specialklasser og specialskoler har i forhold til undervisningen af elever med særlige behov. Den ekspertise og viden som tilbuddet kan bidrage med, indgår tilsvarende i samarbejdet. Ekspertise og viden i den kommunale ungeindsats (KUI) og den kommunale pædagogisk- psykologiske rådgivning (PPR) indgår også. Tilbuddet er organiseret med aftaler for samarbejde med socialforvaltningen mv., sundhedstjenesten og tandplejen.

	Vurdering af tema

	Tilbuddet samarbejder med relevante kommunale myndigheder for at sikre et helhedsorienteret tilbud til eleverne. Tilsynsrapporter beskriver samarbejdet som stabilt og konstruktivt, herunder i relation til PPR, KUI, myndighedssagsbehandlere og Socialtilsynet. Udslusningssamarbejdet er dokumenteret, og der er et velfungerende samarbejde med UU-vejleder, som er på skolen ca. én gang om ugen, hvilket understøtter overgange til ungdomsuddannelse (STU, EUD mv.).
Tilbuddet indgår i samarbejde om sundhed og tandpleje, jf. barnets lov, og der er etableret samarbejdsflader i forhold til visitation og revisitation med både Slagelse Kommune og øvrige anbringende kommuner.


	Udviklingspunkter 

	Der peger sig flere udviklingspunkter frem i samarbejdet:
1. Ordblindetest
Tilbuddet oplever vanskeligheder ved at få elever ordblindetestet, hvilket kan medføre forsinket afklaring og støtte. 
2. Revisitation og tidsfaktoren
Revisitation i februar kan være uhensigtsmæssig for elever i 9. klasse, som har behov for afklaring tidligere i skoleåret. Kommunen vil drøfte muligheden for tidligere afklaringspunkt ift. overgang.
3. Opdatering på ny lovgivning og retningslinjer
Tilbuddet efterspørger en mere systematisk kanal til opdatering om lovændringer og faglige retningslinjer for interne skoler. Det foreslås, at dette løftes i specialledernetværk, som de interne skoler inviteres med til. 

	Opsamling og bedømmelse 

	Temaet vurderes opfyldt. Tilbuddet samarbejder relevant og forpligtende med kommunale myndigheder, Socialtilsynet, PPR, KUI og andre aktører.

	






	Kriterium 13

	Behandlings- og specialundervisningstilbuddet indgår i forpligtende samarbejde med kommunen om den socialfaglige kvalitet i tilbuddet

	Indikator 13.a.



Indikator 13.b.
	Behandlings- specialundervisningstilbuddet har en aftale med kommunen om, hvordan eleverne bliver tilknyttet de relevante kommunale myndigheder i forhold til sundhed og tandpleje.

Behandlings- og specialundervisningstilbuddet samarbejder med socialtilsynet i forbindelse med tilsynsbesøg.

	Bedømmelse af kriterium:
(Socialtilsynet har bedømt kriterium 13 a + b)

	
Vurdering af tema
Socialtilsynet vurderer, at: Tilbuddet på relevant vis indgår i en forpligtende samarbejdsrelation med både beliggenhedskommunen og Socialtilsynet.
Tilbuddet har en systematisk tilgang til at etablere og fastholde aftaler omkring børn og unges tilknytning til kommunal sundhed og tandpleje.
Bedømmelse af kriterium 13
Tilbuddet indgår i forpligtende samarbejde med kommunen om den socialfaglige kvalitet i tilbuddet.
Det vægtes i bedømmelsen:
At tilbuddet indgår i en relevant og aktiv samarbejdsrelation med kommunen om den socialfaglige kvalitet i tilbuddet.
At tilbuddet er opsøgende i sit samarbejde.
Bedømmelse af indikator 13.a
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Tilbuddet har en systematisk tilgang at etablere og fastholde aftaler omkring børn og unges tilknytning til kommunal sundhed og tandpleje.
Bedømmelse af indikator 13.b
Det ses at Behandlings- og specialundervisningstilbuddet har den fornødne kvalitet i arbejdet i forhold til indikatoren.
· Tilbuddet fremsender nødvendig dokumentation rettidigt.
· Tilbuddet orienterer Socialtilsynet ved behov.
· Tilbuddet indgår i en forpligtende samarbejdsrelation med Socialtilsynet.





image2.jpeg




image3.png




image4.svg
          


image5.jpeg




image6.jpeg




image7.jpeg




image8.jpeg




image9.jpeg




image10.jpeg




image11.jpeg




image1.jpeg
SLAGELSE

KOMMUNE




